CELEX: 32015R1833
Language: mt
Date: 2015-10-12 00:00:00
Title: Regolament ta' Implimentazzjoni tal-Kummissjoni (UE) 2015/1833 tat-12 ta' Ottubru 2015 li jemenda r-Regolament (KEE) Nru 2568/91 dwar il-karatteristiċi taż-żejt taż-żebbuġa u ż-żejt tal-fdal taż-żebbuġa u dwar il-metodi ta' analiżi rilevanti

13.10.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 266/29
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/1833
      tat-12 ta' Ottubru 2015
      li jemenda r-Regolament (KEE) Nru 2568/91 dwar il-karatteristiċi taż-żejt taż-żebbuġa u ż-żejt tal-fdal taż-żebbuġa u dwar il-metodi ta' analiżi rilevanti
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-punt (d) tal-ewwel paragrafu u t-tieni paragrafu tal-Artikolu 91 tiegħu,
      Billi:
      
                  (1)
               
               
                  Ir-Regolament tal-Kummissjoni (KEE) Nru 2568/91 (2) jiddefinixxi l-karatteristiċi fiżikokimiċi u organolettiċi taż-żejt taż-żebbuġa u ż-żejt mir-residwi taż-żebbuġ, u jistabbilixxi l-metodi għall-valutazzjoni ta' dawk il-karatteristiċi. Dawk il-metodi jiġu aġġornati skont l-opinjoni ta' esperti kimiċi u huma konformi mal-ħidma mwettqa mill-Kunsill Internazzjonali taż-Żebbuġ (minn hawn 'il quddiem l-“IOC”).
               
            
                  (2)
               
               
                  Sabiex tiġi żgurata l-implimentazzjoni fil-livell tal-Unjoni tal-aktar standards internazzjonali riċenti li ġew stabbiliti mill-IOC, ċerti metodi ta' analiżi stabbiliti fir-Regolament (KEE) Nru 2568/91 għandhom jiġu aġġornati.
               
            
                  (3)
               
               
                  Fid-dawl tal-esperjenza, jidher li l-metodu għad-detezzjoni taż-żjut veġetali barranin fiż-żjut taż-żebbuġa jista' jsib valuri pożittivi li jkunu foloz. Għaldaqstant, għandhom jitħassru r-referenzi għal dak il-metodu.
               
            
                  (4)
               
               
                  Ir-Regolament (KEE) Nru 2568/91 għandu għalhekk jiġi emendat skont dan.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Ir-Regolament (KEE) Nru 2568/91 huwa emendat kif ġej:
      
                  (1)
               
               
                  L-Artikolu 2(1) huwa emendat kif ġej:
                  
                              (a)
                           
                           
                              l-ewwel subparagrafu huwa emendat kif ġej:
                              
                                          (i)
                                       
                                       
                                          il-punt (g) huwa sostitwit b'li ġej:
                                          
                                                      “(g)
                                                   
                                                   
                                                      biex tiġi stabbilita l-kompożizzjoni tal-aċidi xaħmin, il-metodu stabbilit fl-Anness X;”;
                                                   
                                                
                                    
                                          (ii)
                                       
                                       
                                          il-punt (l) huwa sostitwit b'li ġej:
                                          
                                                      “(l)
                                                   
                                                   
                                                      biex jiġi stabbilit l-ammont ta' alkoħol alifatiku u triterpeniku, il-metodu stabbilit fl-Anness XIX;”;
                                                   
                                                
                                    
                        
                              (b)
                           
                           
                              it-tieni subparagrafu jitħassar;
                           
                        
            
                  (2)
               
               
                  Is-sommarju tal-Annessi huwa emendat kif ġej:
                  
                              (a)
                           
                           
                              ir-referenzi għall-Anness X A u għall-Anness X B, inklużi t-titli ta' dawn l-Annessi, jinbidlu bir-referenza waħdanija li ġejja:
                              “Anness X — Determinazzjoni tal-esteri metiliċi tal-aċidi xaħmin permezz tal-kromatografija b'fażi gassuża”;
                           
                        
                              (b)
                           
                           
                              fir-referenza għall-Anness XIX, it-titlu jinbidel b'li ġej:
                              “Determinazzjoni tal-kontenut tal-alkoħol alifatiku u triterpeniku permezz tal-kromatografija b'fażi gassuża f'kolonna kapillari”;
                           
                        
                              (c)
                           
                           
                              ir-referenza għall-Anness XXa titħassar;
                           
                        
            
                  (3)
               
               
                  L-Appendiċi 1 tal-Anness Ib hija emendata skont l-Anness I ta' dan ir-Regolament;
               
            
                  (4)
               
               
                  L-Anness V huwa emendat skont l-Anness II ta' dan ir-Regolament;
               
            
                  (5)
               
               
                  L-Anness IX huwa sostitwit bit-test stipulat fl-Anness III ta' dan ir-Regolament;
               
            
                  (6)
               
               
                  L-Annessi X A u X B huma sostitwiti bit-test stipulat fl-Anness IV ta' dan ir-Regolament;
               
            
                  (7)
               
               
                  L-Anness XII huwa emendat skont l-Anness V ta' dan ir-Regolament;
               
            
                  (8)
               
               
                  L-Anness XIX huwa emendat skont l-Anness VI ta' dan ir-Regolament;
               
            
                  (9)
               
               
                  L-Anness XXa jitħassar.
               
            Artikolu 2
      Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-12 ta' Ottubru 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 347, 20.12.2013, p. 671.
      
         (2)  Ir-Regolament tal-Kummissjoni (KEE) Nru 2568/91 tal-11 ta' Lulju 1991 dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta' analiżi rilevanti (ĠU L 248, 5.9.1991, p. 1).
      
         ANNESS I
         Fl-Appendiċi I tal-Anness Ib tar-Regolament (KEE) Nru 2568/91, it-tabella ta' ekwivalenza tinbidel kif ġej:
         
                     (1)
                  
                  
                     ir-ringieli dwar l-isomeri trans tal-aċidi xaħmin u tal-kontenut tal-aċidi xaħmin jinbidlu b'li ġej:
                     
                                 
                                             “—
                                          
                                          
                                             L-isomeri trans tal-aċidi xaħmin
                                          
                                       
                              
                                 L-Anness X
                              
                              
                                 Determinazzjoni tal-esteri metiliċi tal-aċidi xaħmin permezz tal-kromatografija b'fażi gassuża
                              
                           
                                 
                                             —
                                          
                                          
                                             Il-kontenut tal-aċidi xaħmin
                                          
                                       
                              
                                 L-Anness X
                              
                              
                                 Determinazzjoni tal-esteri metiliċi tal-aċidi xaħmin permezz tal-kromatografija b'fażi gassuża”
                              
                           
               
                     (2)
                  
                  
                     ir-ringiela dwar l-alkoħol alifatiku tinbidel b'li ġej:
                     
                                 
                                             “—
                                          
                                          
                                             L-alkoħol alifatiku u triterpeniku
                                          
                                       
                              
                                 L-Anness XIX
                              
                              
                                 Determinazzjoni tal-kontenut tal-alkoħol alifatiku u triterpeniku permezz tal-kromatografija kapillari b'fażi gassuża”
                              
                           
               
      
         ANNESS II
         Fl-Anness V tar-Regolament (KE) Nru 2568/91, il-punt 6.2 jinbidel b'li ġej:
         
            
                        “6.2.
                     
                     
                        Ikkalkula l-perċentwal ta' kull sterol individwali mill-proporzjon tal-erja tal-quċċata rilevanti mal-arja totali tal-quċċata għall-isteroli:
                        
                           
                        fejn:
                        
                                    Ax
                                    
                                 
                                 
                                    =
                                 
                                 
                                    l-erja tal-quċċata għal x;
                                 
                              
                                    ΣA
                                 
                                 
                                    =
                                 
                                 
                                    l-erja totali tal-quċċata għall-isteroli.”
                                 
                              
                  
      
      
         ANNESS III
         
            
               “ANNESS IX
               
                  INVESTIGAZZJONI SPETTROFOTOMETRIKA FL-ULTRAVJOLA
               
               DAĦLA
               Eżaminazzjoni spettrofotometrika fl-ultravjola tista' tipprovdi tagħrif dwar il-kwalità ta' xaħma, l-istat ta' konservazzjoni tagħha, u t-tibdiliet miġjuba fiha minn proċessi teknologiċi. L-assorbiment tal-meded tat-tul ta' mewġa speċifikat fil-metodu huwa dovut għall-preżenza ta' sistemi konjugati ta' diene u triene, b'riżultat ta' proċessi ta' ossidazzjoni u/jew prattiċi ta' rfinar. Dawn l-assorbimenti huma espressi bħala estinzjonijiet speċifiċi (l-estinzjoni ta' soluzzjoni ta' 1 % w/v tax-xaħam fis-solvent speċifikat, f'ċellola ta' 10 mm), konvenzjonalment indikata b'K (imsejħa wkoll ‘koeffiċjent ta' estinzjoni’).
               1.   KAMP TA' APPLIKAZZJONI
               Dan l-Anness jiddeskrivi l-proċedura għat-twettiq ta' eżaminazzjoni spettrofotometrika ta' żejt taż-żebbuġa fl-ultravjola.
               2.   PRINĊIPJU TAL-METODU
               Kampjun jiddewweb fis-solvent meħtieġ, u l-assorbiment tas-soluzzjoni tiġi mbagħad titkejjel fil-meded tat-tul ta' mewġa speċifikati b'referenza għal solvent pur.
               L-estinzjonijiet speċifiċi fi 232 nm u 268 nm fl-isoottan jew 232 nm u 270 nm fiċ-ċikloeżan huma kkalkulati għal konċentrazzjoni ta' 1 % w/v f'ċellola ta' 10 mm.
               3.   TAGĦMIR
               3.1.   Spettrofotometru xieraq għall-kejl f'meded tat-tul ta' mewġa tal-ultravjola (minn 220 nm sa 360 nm), bil-kapaċità li jaqra unitajiet nanometriċi individwali. Huwa rakkomandat li ssir verifika regolari għall-preċiżjoni u r-riproduċibbiltà tal-assorbiment u tal-iskali tal-medda tat-tul ta' mewġa, kif ukoll għad-dawl mhux iċċentrat.
               3.1.1.   Skala tal-medda tat-tul ta' mewġa: Din tista' tiġi ċċekkjata bl-użu ta' materjal ta' referenza li jkun jikkonsisti minn filtru ottiku tal-ħġieġ li jkun fih l-ossidu tal-olmju jew soluzzjoni li jkun fiha l-ossidu tal-olmju (siġillat jew le) li għandu faxex distinti ta' assorbiment. Il-materjali ta' referenza huma ddisinjati għall-verifika u l-ikkalibrar tal-iskali tal-medda tat-tul tal-mewġa ta' spettrofotometri viżibbli u ultravjola li għandhom wisa' nominali tal-faxxa spettrali ta' 5 nm jew inqas. Il-kejl isir kontra vojt tal-arja fil-firxa tat-tul ta' mewġa ta' bejn 640 u 240 m, skont l-istruzzjonijiet inklużi mal-materjal ta' referenza. Issir korrezzjoni ta' bażi b'beam path vojta ma' kull alterazzjoni tal-medda tat-tul. Il-meded tat-tul ta' mewġa tal-istandard huma elenkati fiċ-ċertifikat tal-materjal ta' referenza.
               3.1.2.   Skala tal-assorbenza: Din tista' tiġi ċċekkjata bl-użu ta' materjali ta' referenza siġillati u disponibbli fis-suq, li jkunu jikkonsistu minn soluzjonijiet ta' dikromat tal-potassju fl-aċidu, f'ċerti kunċentrazzjonijiet u valuri ċċertifikati ta' assorbiment fil-λmax tiegħu (ta' 4 soluzzjonijiet ta' dikromat tal-potassju fl-aċidu perkloriku siġillati f'erba' kuvetti UV tal-kwarz sabiex jitkejlu l-linearità u r-referenza tal-preċiżjoni fotometrika fl-UV). Is-soluzzjonijiet ta' dikromat tal-potassju jitkejlu kontra vojt tal-aċidu użat, wara l-korrezzjoni tal-bażi, skont l-istruzzjonijiet inklużi mal-materjal ta' referenza. Il-valuri ta' assorbiment huma elenkati fiċ-ċertifikat tal-materjal ta' referenza.
               Possibbiltà oħra biex jiġi vverifikat ir-rispons tal-fotoċellula u l-fotomultiplikatur hija li wieħed jipproċedi kif ġej: iżen 0,2000 g ta' kromat tal-potassju pur għall-ispettrofotometrija u dewweb f'soluzzjoni ta' 0,05 N ta' soluzzjoni tal-idrossidu tal-potassju fi flask gradat ta' 1 000 ml, u żid sal-marka. Ħu eżattament 25 ml tas-soluzzjoni miksuba, ferra' fi flask gradat ta' 500 ml u ddilwa sal-marka billi tuża l-istess soluzzjoni ta' idrossidu tal-potassju.
               Kejjel l-estinzjoni tas-soluzzjoni hekk miksuba f'275 nm, billi tuża s-soluzzjoni ta' idrossidu tal-potassju bħala referenza. L-estinzjoni mkejla permezz ta' kuvetta ta' 1 cm għandha tkun ta' 0,200 ± 0,005.
               3.2.   Kuvetti tal-kwarz rettangolari, bl-għotjien, xierqa għal kejl fil-meded tat-tul ta' mewġa ultravjola (bejn 220 u 360 mm), li jkollhom traġitt ottimu ta' 10 mm. Meta mimlijin bl-ilma jew solvent ieħor xieraq, il-kuvetti m'għandhomx juru differenzi ta' aktar minn 0,01 unità ta' estinzjoni bejniethom.
               3.3.   Flasks volumetriċi ta' marka waħda, b'kapaċità ta' 25 ml, il-klassi A.
               3.4.   Miżien analitiku, li jista' jaqra sal-eqreb 0,0001 g.
               4.   REAĠENTI
               Matul l-analiżi, sakemm mhux speċifikat mod ieħor, uża biss reaġenti ta' grad analitiku rikonoxxut, kif ukoll ilma distillat jew demineralizzat, ta' purità ekwivalenti.
               Solvent: Iso-ottan (2,2,4 trimetilpentan) għal kejl fi 232 nm u 268 nm jew ċikloessan għal kejl fi 232 nm u 270 nm, b'assorbiment ta' inqas minn 0,12 fi 232 nm u inqas minn 0,05 fi 270 nm b'riferiment għall-ilma distillat, imkejjel f'ċellola ta' 10 mm.
               5.   PROĊEDURA
               5.1.   Il-kampjun imsemmi għandu jkun perfettament omoġenju u mingħajr impuritajiet sospiżi. Jekk mhuwiex, għandu jiġi ffiltrat bil-karta, f'temperatura ta' madwar 30 °C.
               5.2.   Iżen bi preċiżjoni madwar 0,25 g (sal-eqreb 1 mg) tal-kampjun hekk imħejji fi flask gradat ta' 25 ml, żid sal-marka bis-solvent speċifikat u omoġenizza. Is-soluzzjoni miksuba għandha tkun perfettament ċara. Jekk ikun hemm opalexxenza jew torbidezza, iffiltra malajr bil-karta.
               
                  NOTA: Ġeneralment, massa ta' 0,25-0,30 g tkun biżżejjed għall-kejl tal-assorbiment taż-żjut taż-żebbuġa verġni u straverġni f'268 nm u f'270 nm. Għall-kejl f'232 nm, is-soltu jkun jeħtieġ kampjun ta' 0,05 g, għalhekk is-soltu jitħejjew żewġ soluzzjonijiet distinti. Għall-kejl tal-assorbiment taż-żjut mir-residwi taż-żebbuġ, taż-żjut taż-żebbuġa raffinati, u taż-żjut taż-żebbuġa adulterati, is-soltu jkun jeħtieġ porzjon iżgħar tal-kampjun, eż. 0,1 g, minħabba l-assorbiment aħjar tagħhom.
               5.3.   Jekk meħtieġ, ikkoreġi l-linja bażi (220-290 nm) bis-solvent fiż-żewġ ċelloli tal-kwarz (il-kampjun u r-referenza), imbagħad imla ċ-ċellola tal-kwarz kampjun bis-soluzzjoni tat-test u kejjel l-estinzjonijiet f'232, 268 u 270 nm kontra s-solvent użat bħala referenza.
               Il-valuri tal-estinzjoni li jiġu rreġistrati għandhom jaqgħu fil-medda ta' bejn 0,1 u 0,8, jew fil-firxa tal-linearità tal-ispettrofotometru li għandha tiġi vverifikata. Jekk le, għandu jerġa' jsir il-kejl billi jintużaw soluzzjonijiet aktar konċentrati jew aktar dilwiti, kif ikun xieraq.
               5.4.   Wara l-kejl tal-assorbiment f'268 jew 270 nm, kejjel l-assorbiment fi λmax, λmax + 4 u λmax – 4. Dawn il-valuri ta' assorbiment jintużaw biex tiġi ddeterminata l-varjazzjoni fl-estinzjoni speċifika (ΔΚ).
               
                  NOTA: λmax huwa meqjus ta' 268 nm għall-isoottan użat bħala solvent, u ta' 270 nm għas-cikloeżan.
               6.   ESPRESSJONI TAR-RIŻULTATI
               6.1.   Irreġistra l-estinzjonijiet speċifiċi (koeffiċjenti ta' estinzjoni) fuq it-tuliet tal-mewġa differenti ikkalkolati kif ġej:
               
                  
               fejn:
               
                           Kλ
                        
                        
                           =
                        
                        
                           estinzjoni speċifika fuq it-tul tal-mewġa λ;
                        
                     
                           Eλ
                        
                        
                           =
                        
                        
                           estinzjoni mkejla fuq it-tul tal-mewġa λ;
                        
                     
                           c
                        
                        
                           =
                        
                        
                           konċentrazzjoni tas-soluzzjoni fi g/100 ml;
                        
                     
                           s
                        
                        
                           =
                        
                        
                           tul tat-traġitt taċ-ċellola tal-kwarz f'cm;
                        
                     espressi sa żewġ ċifri deċimali.
               6.2.   Varjazzjoni tal-estinzjoni speċifika (ΔΚ)
               Il-varjazzjoni tal-valur assolut tal-estinzjoni (ΔΚ) tinħadem hekk:
               
                  
               fejn Km hija l-estinzjoni speċifika fil-medda tat-tul ta' mewġa għall-assorbiment massimu fi 270 mm u 268 mm, skont is-solvent użat.
               Ir-riżultati għandhom jiġu espressi sa żewġ ċifri deċimali.”
            
         
      
      
         ANNESS IV
         “
               ANNESS X
               
                  DETERMINAZZJONI TAL-ESTERI METILIĊI TAL-AĊIDI XAĦMIN PERMEZZ TAL-KROMOTOGRAFIJA B'FAŻI GASSUŻA
               
               1.   KAMP TA' APPLIKAZZJONI
               Dan l-Anness jagħti gwida dwar id-determinazzjoni tal-kromotografija b'fażi gassuża tal-aċidi xaħmin ħielsa u marbuta fix-xaħmijiet u ż-żjut veġetali, wara l-konverżjoni tagħhom f'esteri metiliċi tal-aċidi xaħmin (FAME).
               L-aċidi xaħmin marbuta tat-triaċilgliċeroli (TAGs) u, skont il-metodu ta' esterifikazzjoni, l-aċidi xaħmin ħielsa (FFA), jiġu kkonvertiti f'esteri metiliċi tal-aċidi xaħmin (FAME), li jiġu ddeterimati permezz tal-kromotografija kapillari b'fażi gassuża.
               Il-metodu deskritt f'dan l-Anness jippermetti d-determinazzjoni tal-FAME minn C12 sa C24, inklużi l-esteri metiliċi tal-aċidi xaħmin li jkunu saturati, ċismonoinsaturati u transmonoinsaturati, u ċispoliinsaturati u transpoliinsaturati.
               2.   PRINĊIPJU
               Il-kromotografija b'fażi gassuża (GC) tintuża għall-analiżi kwantitattiva tal-FAME. Il-FAME jitħejjew skont il-Parti A. Imbagħad jiġu injettati u vaporizzati fl-injettur. Is-separazzjoni tal-FAME ssir fuq kolonni analitiċi ta' polarità u ta' tul speċifiċi. Jintuża Individwatur tal-Jonizzazzjoni bi Fjamma (FID) għad-detezzjoni tal-FAME. Il-kundizzjonijiet tal-analiżi jingħataw fil-Parti B.
               L-idroġenu jew l-elju jistgħu jintużaw bħala l-gass trasportatur (il-fażi mobbli) fil-kromotografija b'fażi gassuża tal-FAME bil-FID. L-idroġenu jħaffef is-separazzjoni u jwassal għal qċaċet iktar akuti. Il-fażi stazzjonarja hija saff mikroskopiku ta' rita likwida rqiqa fuq wiċċ sod inerti magħmul mis-silika mdewba.
               Hekk kif jgħaddu mill-kolonna kapillarja, il-komposti volatilizzati li qed jiġu analizzati jinteraġixxu mal-fażi stazzjonarja, u b'hekk jiksu l-wiċċ ta' ġewwa tal-kolonna. Minħabba din l-interazzjoni differenti ta' komposti differenti, jelwixxu f'ħin differenti, u dan il-ħin jissejjaħ il-ħin ta' retenzjoni tal-komposta għal sett determinat ta' paramentri tal-analiżi. It-tqabbil tal-ħinijiet ta' retenzjoni jintuża għall-identifikazzjoni tal-komposti differenti.
               PARTI A
               
                  TĦEJJIJA TAL-ESTERI METILIĊI TAL-AĊIDI XAĦMIN MIŻ-ŻJUT TAŻ-ŻEBBUĠA U MIŻ-ŻJUT MIR-RESIDWI TAŻ-ŻEBBUĠA
               
               1.   KAMP TA' APPLIKAZZJONI
               Din il-parti tispeċifika t-tħejjija tal-esteri metiliċi tal-aċidi xaħmin. Tinkludi metodi għat-tħejjija tal-esteri metiliċi tal-aċidi xaħmin miż-żjut taż-żebbuġa u miż-żjut mir-residwi taż-żebbuġa.
               2.   QASAM TA' APPLIKAZZJONI
               It-tħejjija tal-esteri metiliċi tal-aċidi xaħmin minn żjut taż-żebbuġa u minn żjut mir-residwi taż-żebbuġa ssir bit-transesterifikazzjoni b'soluzzjoni metanolika tal-idrossidu tal-potassju f'temperatura tal-ambjent. Il-ħtieġa ta' purifikazzjoni tal-kampjun qabel it-transesterifikazzjoni tiddependi mill-kontenut ta' aċidi xaħmin ħielsa tal-kampjun, u mill-parametru analitiku li għandu jiġi ddeterminat, li jista' jintgħażel skont it-tabella li ġejja:
               
                           Kategorija taż-żejt
                        
                        
                           Metodu
                        
                     
                           Żejt taż-żebbuġa verġni b'aċidità ≤ 2,0 %
                        
                        
                           
                                       1.
                                    
                                    
                                       Aċidi xaħmin
                                    
                                 
                                       2.
                                    
                                    
                                       Aċidi xaħmin trans
                                       
                                    
                                 
                                       3.
                                    
                                    
                                       ΔECN42 (wara l-purifikazzjoni bil-ġell tas-silika SPE)
                                    
                                 
                     
                           Żejt taż-żebbuġa raffinat
                        
                     
                           Żejt taż-żebbuġa magħmul minn żejt taż-żebbuġa raffinat u żjut taż-żebbuġa verġni
                        
                     
                           Żejt mir-residwi taż-żebbuġa raffinat
                        
                     
                           Żejt mir-residwi taż-żebbuġa
                        
                     
                           Żejt taż-żebbuġa verġni b'aċidità > 2,0 %
                           Żejt mir-residwi taż-żebbuġa mhux raffinat
                        
                        
                           
                                       1.
                                    
                                    
                                       Aċidi xaħmin (wara l-purifikazzjoni bil-ġell tas-silika SPE)
                                    
                                 
                                       2.
                                    
                                    
                                       Aċidi xaħmin trans (wara l-purifikazzjoni bil-ġell tas-silika SPE)
                                    
                                 
                                       3.
                                    
                                    
                                       ΔECN42 (wara l-purifikazzjoni bil-ġell tas-silika SPE)
                                    
                                 
                     3.   METODOLOĠIJA
               3.1.   Transesterifikazzjoni b'soluzzjoni metanolika ta' idrossidu tal-potassju f'temperatura tal-ambjent.
               
               3.1.1.   Prinċipju
               
               L-esteri metiliċi huma fformati bit-transesterifikazzjoni bl-idrossidu tal-potassju metanoliku bħala stadju intermedju qabel ma ssir is-sapunifikazzjoni.
               3.1.2.   Reaġenti
               
               3.1.2.1.   Metanol b'mhux iktar minn 0,5 % (m/m) kontenut tal-ilma.
               3.1.2.2.   Eżan, kwalità kromatografika.
               3.1.2.3.   Ettan, kwalità kromatografika.
               3.1.2.4.   Eteru djetiliku, stabilizzat għall-analiżi.
               3.1.2.5.   Aċeton, kwalità kromatografika.
               3.1.2.6.   Solvent tal-elużjoni biex jippurifika ż-żejt bil-kolonna kromatografika/SPE, taħlita ta' eżan u eteru djetiliku 87/13 (v/v).
               3.1.2.7.   Idrossidu tal-potassju, soluzzjoni metanolika ta' madwar 2 M: dewweb 11,2 g idrossidu tal-potassju f'100 ml metanol.
               3.1.2.8.   Skrataċ tal-ġell tas-silika, 1 g (6 ml), għall-estrazzjoni f'fażi solida.
               3.1.3.   Tagħmir
               
               3.1.3.1.   Tubi tat-testijiet bit-tapp tal-kamin (b'volum ta' 5 ml), b'tapp li jkun fih ġunta PTFE.
               3.1.3.2.   Pipetti gradati jew awtomatiċi, 2 ml u 0,2 ml.
               3.1.4.   Purifikazzjoni tal-kampjuni taż-żejt
               
               Fejn meħtieġ, il-kampjuni se jiġu ppurifikati billi ż-żejt jingħadda minn skartoċċ tal-estrazzjoni tal-ġell tas-silika b'fażi solida. Skartoċċ tal-ġell tas-silika (3.1.2.8) jitqiegħed f'apparat għall-elużjoni b'vakwu u jinħasel f'vakwu b'6 ml ta' eżan (3.1.2.2); il-ħasil isir mingħajr vakwu. Wara dan, soluzzjoni taż-żejt (madwar 0,12 g) f'0,5 ml ta' eżan (3.1.2.2) titgħabba fuq il-kolonna. Is-soluzzjoni tinġibed 'l isfel u mbagħad tiġi elwita b'10 ml ta' eżan/eteru djetiliku (87:13 v/v) (3.1.2.6). L-elwiti mħallta jiġu omoġenizzati u jinqasmu f'żewġ volumi simili. Alikwota tiġi evaporata sakemm tinxef f'evaporatur rotanti taħt pressjoni ridotta u f'temperatura tal-ambjent. Ir-residwu jiddewweb f'1 ml ta' etan u s-soluzzjoni tkun lesta għall-analiżi għall-aċidi xaħmija mill-GC. It-tieni alikwota tiġi evaporata u r-residwu jiddewweb f'1 ml ta' aċeton għall-analiżi għat-trigliċeridi bl-HPLC, jekk meħtieġ.
               3.1.5.   Proċedura
               
               F'tubu tat-testijiet bit-tapp tal-kamin ta' 5 ml (3.1.3.1), iżen madwar 0,1 g mill-kampjun taż-żejt. Żid 2 ml etan (3.1.2.2), u ħawwad. Żid 0,2 ml ta' soluzzjoni tal-idrossidu tal-potassju metanoliku (3.1.2.7), agħlaq bit-tapp li jkun fih ġunta PTFE, issikka t-tapp, u ħawwad sew għal 30 sekonda. Ħalli t-taħlita tistratifika ruħha sakemm is-soluzzjoni ta' fuq tiċċara. Ferra' s-saff ta' fuq li jkun fih l-esteri metiliċi. Is-soluzzjoni tal-etan hija lesta għall-injezzjoni fil-kromatografu b'fażi gassuża. Huwa rakkomandabbli li s-soluzzjoni tinżamm fil-friġġ sal-mument tal-analiżi bil-kromatografija b'fażi gassuża. Mhux rakkomandabbli li s-soluzzjoni tinħażen għal iktar minn 12-il siegħa.
               PARTI B
               
                  DETERMINAZZJONI TAL-ESTERI METILIĊI TAL-AĊIDI XAĦMIN PERMEZZ TAL-KROMOTOGRAFIJA B'FAŻI GASSUŻA
               
               1.   KAMP TA' APPLIKAZZJONI
               Din il-parti tagħti gwida ġenerali għall-applikazzjoni tal-kromatografija b'fażi gassuża f'kolonna kapillari, għad-determinazzjoni tal-kompożizzjoni kwalitattiva u kwantitattiva ta' taħlita ta' esteri metiliċi tal-aċidi xaħmin miksuba skont il-metodu speċifikat fil-Parti A.
               Din il-parti ma tapplikax għall-aċidi xaħmin polimerizzati.
               2.   REAĠENTI
               2.1.   Gass trasportatur
               
               Gass inerti (l-elju jew l-idroġenu), imnixxef sewwa u b'kontenut ta' ossiġenu ta' inqas minn 10 mg/kg.
               
                           
                              Nota 1:
                           
                        
                        
                           L-idroġenu jista' jirdoppja l-veloċità tal-analiżi, iżda huwa perikoluż. Mezzi ta' sikurezza huma disponibbli.
                        
                     2.2.   Gassijiet awżiljarji
               
               2.2.1.   Idroġenu (purità ≥ 99,9 %), ħieles mit-tniġġis organiku.
               2.2.2.   Arja jew ossiġenu, ħielsa mit-tniġġis organiku.
               2.2.3.   Nitroġenu (purità > 99 %).
               2.3.   Standard ta' referenza
               
               Taħlita ta' esteri metiliċi tal-aċidi xaħmin puri, jew l-esteri metiliċi ta' xaħam ta' kompożizzjoni magħrufa, li jekk jista' jkun jixbah lil dak tal-materja xaħmija li għandha tiġi analizzata. Isomeri ċis u trans ta' esteri metiliċi ottadekenojċi, ottadekadienojċi u ottadekatrienojċi huma utli għall-identifikazzjoni tal-isomeri trans tal-aċidi insaturati.
               Wieħed għandu joqgħod attent li jimpedixxi l-ossidazzjoni tal-aċidi xaħmin poliinsaturati.
               3.   TAGĦMIR
               L-istruzzjonijiet mogħtija għandhom x'jaqsmu mat-tagħmir normali użat għall-kromatografija b'fażi gassuża, bl-użu ta' kolonni kapillari u ta' detettur tal-jonizzazzjoni bil-fjamma.
               3.1.   Kromatografu b'fażi gassuża
               
               Il-kromatografu b'fażi gassuża għandu jkollu l-elementi li ġejjin.
               3.1.1.   Sistema ta' injezzjoni
               
               Użu ta' sistema ta' injezzjoni b'kolonni kapillari, f'liema każ is-sistema ta' injezzjoni għandha tkun iddisinjata b'mod speċjali għall-użu ma' tali kolonni. Tista' tkun tat-tip li tifred jew tista' tkun tat-tip li ma tifridx fuq tip ta' injezzjoni tal-kolonna.
               3.1.2.   Forn
               
               Il-forn għandu jkun kapaċi jsaħħan il-kolonna kapillari sa temperatura ta' mill-inqas 260 °C, u li jżomm it-temperatura mixtieqa f'firxa ta' 0,1 °C. Dan l-aħħar rekwiżit huwa partikolarment importanti meta jintuża tubu tas-silika mdewba.
               L-użu tat-tisħin bit-temperatura pprogrammata huwa rrakkomandat fil-każijiet kollha, u b'mod partikolari għall-aċidi grassi b'inqas minn 16-il atomu tal-karbonju.
               3.1.3.   Kolonna kapillari
               
               3.1.3.1.   Tubu, magħmul minn materjal inerti għas-sustanzi li għandhom jiġu analizzati (ġeneralment tal-ħġieġ jew tas-silika mdewba). Id-djametru intern għandu jkun bejn 0,20 u 0,32 mm. Il-wiċċ intern għandu jiġi ttrattat b'mod xieraq (eż. tħejjija tal-wiċċ, diżattivazzjoni) qabel ma jirċievi l-kisja tal-fażi stazzjonarja. Tul ta' 60 m ikun biżżejjed għall-aċidu xaħmi u għall-isomeri ċis u trans tal-aċidi xaħmin.
               3.1.3.2.   Kolonni fil-fażi stazzjonarja u marbutin bil-polisiloksan polari (ċjanopropilsilikon) huma xierqa.
               
                           
                              Nota 2:
                           
                        
                        
                           Hemm riskju li l-polisiloksani polari jagħtu lok għal xi diffikultajiet fl-identifikazzjoni u s-separazzjoni tal-aċidu linoleniku u l-aċidi C20.
                        
                     Il-kisjiet għandhom ikunu rqaq, jiġifieri bejn 0,1 u 0,2 μm.
               3.1.3.3.   Assemblaġġ u kondizzjonament tal-kolonna
               Irrispetta l-prekawzjonijiet normali għall-assemblaġġ tal-kolonni kapillari, jiġifieri t-tqegħid tal-kolonna fil-forn (support), l-għażla u l-assemblaġġ tal-ġonot (nuqqas ta' tnixxijiet), it-tqassim tat-truf tal-kolonna fl-injettur u d-detettur (tnaqqis tal-ispazji moħlija). Qiegħed il-kolonna taħt kurrent tal-gass trasporatur (eż. 0,3 bar (30 kPa) f'każ ta' kolonna ta' tul ta' 25 m u djametru intern ta' 0,3 mm).
               Ikkundizzjona l-kolonna billi tipprogramma t-temperatura tal-forn fi 3 °C/min mit-temperatura tal-ambjent sat-temperatura ta' 10 °C taħt il-limiti ta' dekompożizzjoni tal-fażi stazzjonarja. Żomm il-forn f'din it-temperatura għal siegħa sakemm tiġi stabbilita l-linja bażi. Reġġa' t-temperatura għal 180 °C biex taħdem f'kundizzjonijiet isotermiċi.
               
                           
                              Nota 3:
                           
                        
                        
                           Kolonni kkundizzjonati minn qabel b'mod xieraq huma disponibbli kummerċjalment.
                        
                     3.1.4.   Detettur u tal-jonizzazzjoni bi fjamma u konvertur-amplifikatur.
               
               3.2.   Siringa
               
               Is-siringa għandu jkollha kapaċità massima ta' 10 μl, u tkun iggradata f'diviżjonijiet ta' 0,1 μl.
               3.3.   Sistema ta' ksib tad-dejta
               
               Sistema ta' ksib tad-dejta mqabbda fuq l-internet bid-detetturi, imħaddma bi programm tas-softwer xieraq għall-integrazzjoni u n-normalizzazzjoni tal-qċaċet.
               4.   PROĊEDURA
               L-operazzjonijiet deskritti f'4.1 sa 4.3 huma marbutin mal-użu ta' detettur tal-jonizzazzjoni tal-fjamma.
               4.1.   Kundizzjonijiet tat-test
               
               4.1.1.   Għażla tal-kundizzjonijiet ottimi tal-operazzjoni għall-kolonni kapillari
               
               Minħabba l-effiċjenza u l-permeabbiltà tal-kolonni kapillari, is-separazzjoni bejn il-kostitwenti u t-tul ta' żmien tal-analiżi jiddependu ħafna mir-rata ta' ċirkolazzjoni tal-gass trasportatur fil-kolonna. Għaldaqstant, se jkun meħtieġ li l-kundizzjonijiet tal-operazzjoni jiġu ottimizzati billi dan il-parametru jiġi aġġustat (jew sempliċiment it-telf mit-tarf ta' fuq tal-kolonna), skont jekk l-għan huwiex li tittejjeb is-separazzjoni jew li titħaffef l-analiżi.
               Il-kundizzjonijiet li ġejjin sfaw xierqa għas-separazzjoni tal-FAMEs (C4 sa C26). Eżempji ta' kromatogrammi jintwerew fl-Appendiċi B:
               
                           Temperatura tal-injettur:
                        
                        
                           250 °C
                        
                     
                           Temperatura tad-detettur:
                        
                        
                           250 °C
                        
                     
                           Temperatura tal-forn:
                        
                        
                           minn 165 °C (8 min) sa 210 °C fi 2 °C/min
                        
                     
                           Idroġenu tal-gass trasportatur:
                        
                        
                           pressjoni tat-tarf ta' fuq tal-kolonna, 179 kPa
                        
                     
                           Fluss totali:
                        
                        
                           154,0 ml/min;
                        
                     
                           Proporzjon tal-firda:
                        
                        
                           1:100
                        
                     
                           Volum tal-injezzjoni:
                        
                        
                           1 μl
                        
                     4.1.2.   Determinazzjoni tar-riżoluzzjoni (ara l-Appendiċi A)
               
               Ikkalkula r-riżoluzzjoni R ta' żewġ qċaċet ġirien I u II, permezz tal-formola:
               
                  R = 2 × ((dr(II)
                   – d
                  r(I))/(ω(I) + ω(II))) jew R = 2 × ((tr(II)
                   – t
                  r(I))/(ω(I) + ω(II))) (USP) (United States Pharmacopeia),
               Jew
               
                  R = 1,18 × ((tr(II)
                   – tr(I))/(ω0,5(I) + ω0,5(II))) (EP, BP, JP, DAB), (JP (Japanese Pharmacopeia), EP (Pharmacopée Européenne), BP (British Pharmacopeia))
               fejn:
               
                            
                        
                        
                           
                              d
                              r(I) hija d-distanza ta' retenzjoni tal-quċċata I;
                        
                     
                            
                        
                        
                           
                              d
                              r(II) hija d-distanza ta' retenzjoni tal-quċċata II;
                        
                     
                            
                        
                        
                           
                              t
                              r(I) hija l-ħin ta' retenzjoni tal-quċċata I;
                        
                     
                            
                        
                        
                           
                              t
                              r(II) hija l-ħin ta' retenzjoni tal-quċċata II;
                        
                     
                            
                        
                        
                           ω(I) hija l-wisa' tal-bażi tal-quċċata I;
                        
                     
                            
                        
                        
                           ω(II) hija l-wisa' tal-bażi tal-quċċata II;
                        
                     
                            
                        
                        
                           ω0,5 hija l-wisa' tal-quċċata tal-kompost speċifikat, f'nofs il-għoli tal-quċċata;
                        
                     Jekk ω(I) ≈ ω (II), ikkalkula R permezz tal-formoli li ġejjin:
               
                  R = (dr(II)
                   – d
                  r(I))/ω = (dr(II)
                   – d
                  r(I))/4σ
               fejn:
               σ hija d-devjazzjoni standard (ara l-Appendiċi A, il-Figura 1).
               Jekk id-distanza dr bejn iż-żewġ qċaċet d
                  r(II) - d
                  r(I) hija ugwali għal 4σ, il-fattur ta' riżoluzzjoni huwa R = 1.
               Jekk żewġ qċaċet ma jkunux għalkollox mifrudin, it-tanġenti għall-punti ta' inflezzjoni taż-żewġ qċaċet jaqsmu 'l xulxin fil-punt C. Sabiex iż-żewġ qċaċet jinfirdu għalkollox, id-distanza bejn iż-żewġ qċaċet għandha tkun ugwali għal:
               
                  d
                  r(II) - d
                  r(I) = 6 σ li minnu R = 1,5 (ara l-Appendiċi A, il-Figura 3).
               5.   ESPRESSJONI TAR-RIŻULTATI
               5.1.   L-analiżi kwalitattiva
               
               Identifika l-qċaċet tal-esteri metiliċi tal-kampjun mill-kromatogramma fl-Appendiċi B, figura 1, jekk meħtieġ b'interpolazzjoni, jew bi tqabbil ma' dawk tat-taħlitiet ta' referenza ta' esteri metiliċi (kif indikat fil-punt 2.3).
               5.2.   Analiżi kwantitattiva
               
               5.2.1.   Determinazzjoni tal-kompożizzjoni
               
               Ikkalkula l-frazzjoni tal-massa wi tal-esteri metiliċi tal-aċidi xaħmin individwali, espressi bħala perċentwal bil-massa tal-esteri metiliċi, kif ġej:
               5.2.2.   Il-metodu tal-kalkolu
               
               5.2.2.1.   Każ ġenerali
               Ikkalkula l-kontenut ta' komponent partikolari i, espress bħala perċentwal skont il-massa tal-esteri metiliċi, billi tiddetermina l-perċentwal irrappreżentat mill-erja tal-quċċata korrispondenti relattiva għat-total tal-erja tal-qċaċet kollha, permezz tal-formula li ġejja:
               wi = (Ai/ΣA) × 100
               fejn:
               
                            
                        
                        
                           Ai hija l-erja taħt il-quċċata tal-esteru metiliku tal-aċidu xaħmi individwali i;
                        
                     
                            
                        
                        
                           ΣA hija s-somma tal-erji taħt il-qċaċet kollha tal-esteri metiliċi tal-aċidi xaħmin individwali.
                        
                     Ir-riżultati għandhom jingħataw sa żewġ punti deċimali.
               
                           
                              Nota 4:
                           
                        
                        
                           Għax-xaħmijiet u ż-żjut, il-frazzjoni tal-massa tal-esteri metiliċi tal-aċidi xaħmin hija ugwali għall-frazzjoni tal-massa tat-triaċilgliċeroli fi grammi għal kull 100 g. Għall-każijiet li fihom din l-ipoteżi mhix permessa, ara 5.2.2.2.
                        
                     5.2.2.2.   L-użu ta' fatturi ta' korrezzjoni
               F'ċerti każijiet, ngħidu aħna fil-preżenza ta' aċidi xaħmin b'inqas minn tmien atomi tal-karbonju, jew ta' atomi bi gruppi sekondarji, l-erji għandhom jiġu kkoreġuti permezz ta' fatturi ta' korrezzjoni speċifiċi (Fci). Dawn il-fatturi għandhom jiġu ddeterminati għal kull strument għalih. Għal dan il-għan, għandhom jintużaw materjali ta' referenza speċifiċi b'kompożizzjoni ċertifikata ta' aċidu xaħmi fil-firxa korrispondenti.
               
                           
                              Nota 5:
                           
                        
                        
                           Dawn il-fatturi ta' korrezzjoni mhumiex identiċi għall-fatturi ta' korrezzjoni FID teoretiċi, li jingħataw fl-Appendiċi A, billi jinkludu wkoll il-prestazzjoni tas-sistema ta' injezzjoni, eċċ. Madankollu, fil-każ ta' differenzi ikbar, is-sistema kollha għandha tiġi vverifikata għall-prestazzjoni tagħha.
                        
                     Għal din it-taħlita ta' referenza, il-perċentwal tal-massa tal-FAME i jingħata permezz tal-formula:
               
                  wi = (mi
                   /Σm) × 100
               fejn:
               
                            
                        
                        
                           mi hija l-massa tal-FAME i fit-taħlita ta' referenza;
                        
                     
                            
                        
                        
                           Σm hija t-total tal-mases tal-komponenti varji bħala FAMEs tat-taħlita ta' referenza.
                        
                     Mill-kromatogramma tat-taħlita ta' referenza, ikkalkula l-perċentwal skont l-erja għall-FAME i, kif ġej:
               wi = (Ai/ΣA) × 100
               fejn:
               
                            
                        
                        
                           Ai hija l-erja tal-FAME i fit-taħlita ta' referenza;
                        
                     
                            
                        
                        
                           ΣA hija s-somma tal-erji kollha tal-FAMEs kollha tat-taħlita ta' referenza.
                        
                     Għaldaqstant, il-fattur ta' korrezzjoni Fc huwa
               Fc = (mi × ΣA)/(Ai/Σm)
               Għall-kampjun, il-perċentwal skont il-massa ta' kull FAME i huwa:
               wi = (Fi × Ai)/Σ (Fi × Ai)
               Ir-riżultati għandhom jingħataw sa żewġ punti deċimali.
               
                           
                              Nota 6:
                           
                        
                        
                           Il-valur ikkalkulat jikkorrispondi għall-perċentwal tal-massa tal-aċidu xaħmi individwali kkalkulat bħala triaċilgliċeroli għal kull 100 g ta' xaħam.
                        
                     5.2.2.3.   L-użu ta' standard intern
               F'ċerti analiżi (pereżempju meta mhux l-aċidi xaħmin kollha jkunu kkwantifikati, bħal meta xi aċidi b'erba' karbonji jew sitta jkunu preżenti flimkien ma' aċidi b'16 u 18-il karbonju, jew meta jeħtieġ jiġi ddeterminat l-ammont assolut ta' xi aċidu xaħmi f'kampjun), jeħtieġ li jintuża Standard Intern. Spiss jintużaw aċidi xaħmin b'5, 15 jew 17-il karbonju. Il-fattur ta' korrezzjoni (jekk ikun hemm) għall-Istandard Intern għandu jiġi ddeterminat.
               Il-perċentwal bil-massa tal-komponent i, espress bħala esteri metiliċi, jingħata mbagħad permezz tal-formula:
               
                  wi =
                   (mIS × Fi × Ai)/(m × FIS × AIS)
               fejn:
               
                            
                        
                        
                           A
                                 i
                               hija l-erja tal-FAME i;
                        
                     
                            
                        
                        
                           A
                                 IS
                               hija l-erja tal-istandard intern;
                        
                     
                            
                        
                        
                           F
                                 i
                               hija l-fattur ta' korrezzjoni tal-aċidu xaħmi i, espress bħala FAME;
                        
                     
                            
                        
                        
                           F
                                 IS
                               hija l-fattur ta' korrezzjoni tal-istandard intern;
                        
                     
                            
                        
                        
                           m hija l-massa tal-porzjon tat-test, f'milligrammi;
                        
                     
                            
                        
                        
                           m
                                 IS
                               hija l-massa tal-istandard intern, f'milligrammi.
                        
                     Ir-riżultati għandhom jingħataw sa żewġ punti deċimali.
               6.   RAPPORT TAT-TEST
               Ir-rapport tat-test għandu jispeċifika l-metodi użati għat-tħejjija tal-esteri metiliċi għall-analiżi tal-kromatografija b'fażi gassuża. Għandu wkoll isemmi d-dettalji kollha operattivi mhux speċifikati f'dan il-Metodu Standard, jew meqjusa mhux obbligatorji, flimkien ma' dettalji ta' kull inċident li seta' kellu influwenza fuq ir-riżultati.
               Ir-rapport tat-test għandu jinkludi l-informazzjoni kollha meħtieġa għall-identifikazzjoni sħiħa tal-kampjun.
               7.   PREĊIŻJONI
               7.1.   Riżultati tat-test interlaboratorju
               
               Id-dettalji ta' test interlaboratorju fuq il-preċiżjoni tal-metodu jingħataw fl-Anness C tal-istandard IOC/T.20/Doc. Nru 33. Il-valuri mnissla minn dan it-test interlaboratorju aktarx ma jkunux applikabbli għall-firxiet ta' konċentrazzjoni u għall-matriċi għajr dawk mogħtija.
               7.2.   Ripetibbiltà
               
               Id-differenza assoluta bejn żewġ riżultati ta' testijiet singoli indipendenti, miksuba bl-użu tal-istess metodu fuq materjal identiku għall-eżami fl-istess laboratorju mill-istess operatur bl-użu tal-istess tagħmir f'perjodu qasir ta' żmien, għandha tkun f'mhux aktar minn 5 % tal-każijiet akbar mill-valur r, mogħti fit-tabelli 1 sa 14 fl-Anness C tal-istandard IOC/T.20/Doc. Nru 33.
               7.3.   Riproduċibbiltà
               
               Id-differenza assoluta bejn żewġ riżultati ta' testijiet singoli, miksuba bl-użu tal-istess metodu fuq materjal identiku għall-eżami f'laboratorji differenti b'operaturi differenti u bl-użu ta' tagħmir differenti, għandha tkun f'mhux aktar minn 5 % tal-każijiet akbar mill-valur R, mogħti fit-tabelli 1 sa 14 fl-Anness C tal-istandard IOC/T.20/Doc. Nru 33.
               
                  Appendiċi A
                  
                     Figura 1
                  
                  
                     
                  b'wisa' ta' ω0,5 f'nofs l-għoli tat-trijanglu (ABC) u wisa' b f'nofs l-għoli tat-trijanglu (NPM)
                  
                              
                                 Figura 2
                              
                           
                           
                              
                                 Figura 3
                              
                           
                        
                              
                                 
                           
                           
                              
                                 
                           
                        
               
                  Appendiċi B
                  
                     Figura 1
                  
                  
                     Profil kromatografiku b'fażi gassuża miskub bil-metodu tal-metilazzjoni kiesħa miż-żejt mir-residwi taż-żebbuġ
                  
                  Il-qċaċet kromatografiċi jikkorrispondu għall-esteri metiliċi u etiliċi, għajr fejn indikat mod ieħor.
               
            ”
      
      
         ANNESS V
         L-Anness XII tar-Regolament (KEE) Nru 2568/91 huwa emendat kif ġej:
         
                     (1)
                  
                  
                     Il-punt 1 jinbidel b'li ġej:
                     “1.   GĦAN U KAMP TA' APPLIKAZZJONI
                     L-għan tal-metodu internazzjonali deskritt f'dan l-Anness huwa li jistabbilixxi l-proċedura għall-valutazzjoni tal-karatteristiċi organolettiċi taż-żejt taż-żebbuġa verġni, fi ħdan it-tifsira tal-punt 1 tal-Parti VIII tal-Anness VII tar-Regolament (UE) Nru 1308/2013 tal-Parlament Ewropew u tal-Kunsill (*), u li jistabbilixxi l-metodu għall-klassifikazzjoni ta' dan iż-żejt abbażi ta' dawk il-karatteristiċi. Il-metodu fih ukoll indikazzjonijiet dwar it-tikkettar fakultattiv.
                     Il-metodu deskritt japplika biss għaż-żjut taż-żebbuġa verġni u għall-klassifika jew it-tikkettar ta' dan it-tip ta' żejt skont l-intensità tad-difetti perċepiti u tat-togħma tal-frott, kif stabbiliti minn grupp ta' dewwieqa magħżula, imħarrġa u mmonitorjati, magħquda f'bord.
                     L-istandards tal-IOC imsemmija f'dan l-Anness jintużaw fl-aħħar verżjoni disponibbli tagħhom.
                     
                        (*)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).”"
						
                  
               
                     (2)
                  
                  
                     Il-punti 3.2, 3.3 u 3.4 jinbidlu b'li ġej:
                     “3.1.1.   Attributi negattivi oħrajn
                     
                     
                                 
                                    Imsaħħan jew Maħruq
                                 
                              
                              
                                 Togħma karatteristika ta' żjut li tiġi minn tisħin żejjed u/jew fit-tul tisħin waqt l-ipproċessar, partikolarment meta l-pasta titħawwad bis-sħana, jekk dan ma jsirx f'kundizzjonijiet termali xierqa.
                              
                           
                                 
                                    Hay-wood (togħma ta' żebbuġ imnixxef)
                                 
                              
                              
                                 Togħma karatteristika ta' ċerti żjut li jsiru minn żebbuġ li jkun tnixxef.
                              
                           
                                 
                                    Aħrax
                                 
                              
                              
                                 Sensazzjoni ta' xi ħaġa ħoxna u magħquda, qisha pasta, li jħallulek f'ħalqek ċerti żjut qodma.
                              
                           
                                 
                                    Xaħmi
                                 
                              
                              
                                 Togħma taż-żejt li tfakkar fid-diżil, fil-griż jew fiż-żejt minerali.
                              
                           
                                 
                                    Veġetali l-ilma
                                 
                              
                              
                                 Togħma li ż-żejt jikseb minħabba kuntatt fit-tul ma' ilma veġetali li jkun għadda minn proċessi ta' fermentazzjoni.
                              
                           
                                 
                                    Salmura
                                 
                              
                              
                                 Togħma taż-żejt miksub minn żebbuġ li jkun ġie ppriżervat fis-salmura.
                              
                           
                                 
                                    Metalliku
                                 
                              
                              
                                 Togħma li tfakkar fil-metall. Din hija t-togħma tipika taż-żejt li jkun ilu żmien twil f'kuntatt ma' wċuħ tal-metall waqt il-proċessi tat-tħin, it-taħlit, l-għasir jew il-ħżin.
                              
                           
                                 
                                    Ħalfa
                                 
                              
                              
                                 Togħma karatteristika taż-żejt miksub minn żebbuġ magħsur fuq matts ġodda tal-ħalfa. It-togħma tista' tvarja skont jekk il-matts ikunux magħmulin mill-ħalfa ħadra jew mill-ħalfa mnixxfa.
                              
                           
                                 
                                    Imdewwed
                                 
                              
                              
                                 Togħma taż-żejt miksub minn żebbuġ li jkunu attakkawh bil-kbir id-dwied tad-dubbiena taż-żebbuġ (Bactrocera oleae).
                              
                           
                                 
                                    Ħjar
                                 
                              
                              
                                 Togħma li tiġi meta ż-żejt idum wisq ippakkjat b'mod ermetiku, partikolarment f'reċipjenti tal-landa, u li hija attribwita lill-formazzjoni tat-2,6 nonadienal.
                              
                           3.2.   Attributi pożittivi
                     
                     
                                 
                                    Togħma ta' frott
                                 
                              
                              
                                 Sett ta' sensazzjonijiet marbutin mas-sens tax-xamm li huma tipiċi għaż-żejt, skont il-varjetà taż-żebbuġ, u li jiġu miż-żebbuġ frisk u b'saħħtu, kemm jekk ikun sar u kemm jekk ikun għadu ma sarx. Dawn is-sensazzjonijiet jinħassu direttament u/jew min-naħa ta' wara tal-imnieħer.
                              
                           
                                 
                                    Morr
                                 
                              
                              
                                 Togħma karatteristika ewlenija taż-żejt miksub miż-żebbuġ aħdar jew miż-żebbuġ li jkun qed jiskura. Din tinħass mill-papilli kalċiformi li jinsabu fil-parti ‘V’ tal-ilsien.
                              
                           
                                 
                                    Punġenti
                                 
                              
                              
                                 Sensazzjoni tattili ta' ħruq li hija tipika għaż-żjut li jkunu prodotti fil-bidu tas-sena tal-ħsad, l-iktar minn żebbuġ li jkun għadu ma sarx. Din tinħass fil-ħalq kollu, partikolarment fil-ġerżuma.
                              
                           3.3.   Terminoloġija fakultattiva għall-finijiet tat-tikkettar
                     
                     Fuq talba, il-kap tal-bord jista' jiċċertifika li ż-żjut li ġew ivvalutati huma konformi mad-definizzjonijiet u l-gradi li jikkorrispondu mat-termini u l-aġġettivi li ġejjin, skont l-intensità u l-perċezzjoni tal-attributi.
                     Attributi pożittivi (togħma ta' frott, morr u punġenti): Skont l-intensità tal-perċezzjoni:
                     
                                 —
                              
                              
                                 
                                    Intensa, meta l-valur medjan tal-attribut ikun ta' iktar minn 6,
                              
                           
                                 —
                              
                              
                                 
                                    Medja, meta l-valur medjan tal-attribut ikun ta' bejn 3 u 6,
                              
                           
                                 —
                              
                              
                                 
                                    Ħafifa, meta l-valur medjan tal-attribut ikun ta' inqas minn 3.
                              
                           
                                 
                                    Togħma ta' frott
                                 
                              
                              
                                 Sett ta' sensazzjonijiet marbutin mas-sens tax-xamm li huma tipiċi għaż-żejt, skont il-varjetà taż-żebbuġ u li jiġu miż-żebbuġ frisk u b'saħħtu, u li fihom la tiddomina t-togħma tal-frott aħdar u lanqas dik tal-frott li jkun sar. Dawn is-sensazzjonijiet jinħassu direttament u/jew min-naħa ta' wara tal-imnieħer.
                              
                           
                                 
                                    Togħma ta' frott aħdar
                                 
                              
                              
                                 Sett ta' sensazzjonijiet marbutin mas-sens tax-xamm li huma tipiċi għaż-żejt u li jfakkru fil-frott aħdar, skont il-varjetà taż-żebbuġ u li jiġu miż-żebbuġ aħdar frisk u b'saħħtu. Dawn is-sensazzjonijiet jinħassu direttament u/jew min-naħa ta' wara tal-imnieħer.
                              
                           
                                 
                                    Togħma ta' frott misjur
                                 
                              
                              
                                 Sett ta' sensazzjonijiet marbutin mas-sens tax-xamm li huma tipiċi għaż-żejt u li jfakkru fil-frott misjur, skont il-varjetà taż-żebbuġ u li jiġu miż-żebbuġ frisk u b'saħħtu. Dawn is-sensazzjonijiet jinħassu direttament u/jew min-naħa ta' wara tal-imnieħer.
                              
                           
                                 
                                    Żejt li ma jurix nuqqas ta' bilanċ,
                                 
                              
                              
                                 jiġifieri s-sensazzjoni tattili u marbuta mas-sens tax-xamm u tat-togħma li fiha l-valur medjan tal-attributi tat-togħma morra u/jew punġenti jkun żewġ punti ogħla minn dak tat-togħma tal-frott.
                              
                           
                                 
                                    Żejt ta' togħma mmoderata
                                 
                              
                              
                                 Żejt li l-valur medjan tal-attributi tat-togħma morra u punġenti jkun ta' 2 jew inqas.”
                              
                           
               
                     (3)
                  
                  
                     Fil-punt 7, jiddaħħal il-punt li ġej wara il-punt 7.1:
                     “7.1.1.   Il-viċikap tal-bord
                     
                     B'raġunijiet iġġustifikati, il-kap tal-bord jista' jiġi ssostitwit minn viċikap tal-bord, li jista' jieħu ħsieb il-kompiti tiegħu rigward it-twettiq tat-testijiet. Dan is-sostitut irid ikollu l-ħiliet kollha meħtieġa minn kap tal-bord.”
                  
               
                     (4)
                  
                  
                     Il-punt 7.2 jinbidel b'li ġej:
                     “7.2.   Dewwieqa
                     
                     Il-persuni li jaġixxu ta' dewwieqa fit-testijiet organolettiċi fuq iż-żjut taż-żebbuġa għandhom jagħmlu dan b'mod volontarju. Għalhekk, huwa rakkomandabbli li l-kandidati jressqu applikazzjoni bil-miktub. Il-kandidati għandhom jintgħażlu, jitħarrġu u jiġu mmonitorjati mill-kap tal-bord skont il-ħiliet tagħhom li jiddistingwu bejn kampjuni simili; wieħed għandu jiftakar li t-taħriġ se jżidilhom il-preċiżjoni tagħhom.
                     Id-dewwieqa jridu jaġixxu bħala osservaturi sensorjali reali, u jridu jinsew il-gosti personali tagħhom waqt it-testijiet u jirrappurtaw biss is-sensazzjonijiet li jipperċepixxu. Biex jagħmlu dan, għandhom jaħdmu dejjem fis-silenzju, b'mod rilassat u mingħajr għaġla, filwaqt li jagħtu l-ikbar attenzjoni sensorjali possibbli lill-kampjun li jkunu qed iduqu.
                     Għal kull test hemm bżonn bejn 8 u 12-il dewwieq, għalkemm huwa għaqli li jkun hemm xi ftit aktar dewwieqa f'riżerva sabiex jiġu koperti l-assenzi li jistgħu jinqalgħu.”
                  
               
                     (5)
                  
                  
                     Il-punt 9.3 jinbidel b'li ġej:
                     “9.3.   L-użu tad-dejta mill-kapijiet tal-bord
                     
                     Il-kap tal-bord għandu jiġbor il-folji tal-profil li kull dewwieq ikun mela, u għandu janalizza mill-ġdid l-intensità assenjata lill-attributi differenti. Jekk isib xi anomalija, għandu jistieden lid-dewwieq jirrevedi l-folja tal-profil tiegħu u, jekk ikun meħtieġ, jirrepeti t-test.
                     Il-kap tal-bord għandu jdaħħal id-dejta tal-valutazzjoni ta' kull membru tal-bord fi programm tal-kompjuter bħal dak mogħti fl-istandard IOC/T.20/Doc. Nru 15, sabiex ikun jista' jikkalkula r-riżultati tal-analiżi b'mod statistiku, abbażi tal-kalkolu tal-valur medjan tagħhom. Ara l-punt 9.4 u l-Appendiċi ta' dan l-Anness. Id-dejta għal kampjun partikolari għandha tiddaħħal bl-għajnuna ta' matriċi magħmula minn disa' kolonni li jirrappreżentaw id-disa' attributi sensorjali, u numru ta' linji n li jirrappreżenta l-għadd n ta' membri tal-bord użati.
                     Meta jinstab difett u tal-inqas 50 % tal-bord ikunu daħħluh fit-taqsima msejħa ‘Oħrajn’, il-kap tal-bord għandu jikkalkula l-valur medjan tad-difett, u għandu jasal għall-klassifika korrispondenti.
                     Il-valur tal-koeffiċjent qawwi tal-varjazzjoni li jiddefinixxi l-klassifika (difett bl-akbar intensità u bl-attribut tat-togħma ta' frott) m'għandux ikun ta' aktar minn 20 %.
                     Jekk is-sitwazzjoni tkun bil-kontra, il-kap tal-bord għandu jirrepeti l-evalwazzjoni tal-kampjun speċifiku f'sessjoni oħra tad-dewqan.
                     Jekk din is-sitwazzjoni tinqala' ta' spiss, huwa rakkomandat li l-kap tal-bord jagħti lid-dewwieqa taħriġ speċifiku addizzjonali (IOC/T.20/Doc. No 14, § 5), u li juża l-indiċi tar-ripetibbiltà u l-indiċi tad-devjazzjoni biex jivverifika l-prestazzjoni tad-dewwieq (IOC/T.20/Doc. No 14, § 6).”
                  
               
                     (6)
                  
                  
                     Il-punt 9.4 jinbidel b'li ġej:
                     “9.4.   Klassifikazzjoni taż-żejt
                     
                     Iż-żejt għandu jiġi kklassifikat kif ġej, skont il-valur medjan tad-difetti u l-valur medjan tal-attribut tat-togħma ta' frott. Il-valur medjan tad-difetti huwa ddefinit bħala l-valur medjan tad-difett perċepit bl-akbar intensità. Il-valur medjan tad-difetti u l-valur medjan tal-attribut tat-togħma ta' frott jingħataw bħala numri b'ċifra waħda wara l-punt deċimali.
                     Iż-żejt jiġi kklassifikat billi l-valur medjan tad-difetti u l-valur medjan tal-attribut tat-togħma ta' frott jitqabblu mal-firxiet ta' valuri ta' referenza mogħtija hawn taħt. L-iżball tal-metodu tqies meta kienu qed jiġu stabbiliti l-limiti ta' dawn il-firxiet, u għalhekk dawn għandhom jitqiesu bħala assoluti. Il-programmi tal-kompjuter jippermettu li l-klassifika tintwera fil-forma ta' tabella bid-dejta statistika jew fil-forma ta' grafika.
                     
                                 (a)
                              
                              
                                 Żejt taż-żebbuġa straverġni: il-valur medjan tad-difetti huwa 0 u l-valur medjan tal-attribut tat-togħma ta' frott huwa ta' iktar minn 0;
                              
                           
                                 (b)
                              
                              
                                 Żejt taż-żebbuġa verġni: il-valur medjan tad-difetti huwa ta' iktar minn 0 iżda ta' mhux iktar minn 3,5, u l-valur medjan tal-attribut tat-togħma ta' frott huwa ta' iktar minn 0;
                              
                           
                                 (c)
                              
                              
                                 Żejt taż-żebbuġa lampante: il-valur medjan tad-difetti huwa ta' iktar minn 3,5 jew huwa ta' 3,5 jew inqas, u l-valur medjan tal-attribut tat-togħma ta' frott huwa ta' 0.
                              
                           
                                 
                                    Nota 1:
                                 
                              
                              
                                 Meta l-valur medjan tal-attribut tat-togħma morra u/jew punġenti jkun ta' iktar minn 5,0, il-kap tal-bord għandu jiddikjara dan fuq iċ-ċertifikat tat-test.
                              
                           Fil-każ tal-analiżijiet imwettqa għall-kontroll tal-konformità, għandu jsir test wieħed. Fil-każ ta' kontroanaliżijiet, il-kap tal-bord għandu jara li l-analiżi titwettaq darbtejn u f'sessjonijiet differenti; il-valur medjan tal-attributi għandu jiġi kkalkulat abbażi tad-dejta kollha tal-folju tal-profil, għaż-żewġ testijiet li huma.”
                  
               
                     (7)
                  
                  
                     Il-Figura 1 tinbidel b'li ġej:
                     
                        “Figura 1
                     
                     
                        FOLJA TAL-PROFIL GĦAŻ-ŻEJT TAŻ-ŻEBBUĠA VERĠNI
                     
                     
                                 
                                    Intensità tal-perċezzjoni tad-difetti
                                 
                              
                           
                                 Immuffat/sediment imtajjan
                              
                              
                                  
                              
                              
                                  
                              
                           
                                 Imnawwar/umdu/togħma ta' ħamrija
                              
                              
                                  
                              
                              
                                  
                              
                           
                                 Togħma ta' nbid/togħma ta' ħall
                                 Aċiduż/qares
                              
                              
                                  
                              
                              
                                  
                              
                           
                                 Togħma ta' żebbuġ mimsus bil-ġlata
                                 (injam imxarrab)
                              
                              
                                  
                              
                              
                                  
                              
                           
                                 Misnieħ
                              
                              
                                  
                              
                              
                                  
                              
                           
                                 Attributi negattivi oħrajn
                              
                              
                                  
                              
                              
                                  
                              
                           
                                 Deskrittur:
                              
                              
                                 Togħma ta' metall ☐ Togħma ta' ħuxlief ☐ Imdewwed ☐ Aħrax ☐
                                 Salmura ☐ Imsaħħan jew maħruq ☐ Ilma veġetali ☐
                                 Togħma ta' ħalfa ☐ Togħma ta' ħjar ☐ Xaħmi ☐
                              
                           
                                 
                                    Intensità tal-perċezzjoni tal-attributi pożittivi
                                 
                              
                           
                                 Togħma ta' frott
                              
                              
                                  
                              
                              
                                  
                              
                           
                                  
                              
                              
                                 Aħdar ☐
                              
                              
                                 Misjur ☐
                              
                           
                                 Morr
                              
                              
                                  
                              
                              
                                  
                              
                           
                                 Punġenti
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                           
                                 Isem id-dewwieq:
                              
                              
                                  
                              
                              
                                 Kodiċi tad-dewwieq:
                              
                           
                                 Kodiċi tal-kampjun:
                              
                              
                                 Firma:
                              
                           
                                 Data:
                              
                           
                                 Kummenti:”
                              
                           
               
      
         ANNESS VI
         L-Anness XIX tar-Regolament (KEE) Nru 2568/91 huwa emendat kif ġej:
         
                     (1)
                  
                  
                     It-titlu jinbidel b'li ġej:
                     
                        “DETERMINAZZJONI TAL-KONTENUT TAL-ALKOĦOL ALIFATIKU U TRITERPENIKU PERMEZZ TAL-KROMATOGRAFIJA KAPILLARI B'FAŻI GASSUŻA”
                     
                  
               
                     (2)
                  
                  
                     Il-punt 1 jinbidel b'li ġej:
                     “1.   SUĠĠETT
                     Dan l-Anness jiddeskrivi metodu għad-deterimnazzjoni tal-alkoħol alifatiku u triterpeniku fiż-żjut u fix-xaħmijiet.”
                  
               
                     (3)
                  
                  
                     Il-punt 4.11 jinbidel b'li ġej:
                     
                                 “4.11.
                              
                              
                                 Soluzzjoni ta' referenza għall-kromatografija b'saff irqiq: alkoħol C20-C28 0,5 % fil-kloroform, jew frazzjoni ta' alkoħol miksub kif indikat fil-punt 5.2 mill-materja li ma tistax tiġi ssaponifikata minn żejt mir-residwi taż-żebbuġ.”
                              
                           
               
                     (4)
                  
                  
                     Il-punti 5.2.5 u 5.2.6 jinbidlu b'li ġej:
                     
                                 “5.2.5.
                              
                              
                                 Il-folja tiġi sprejjata ftit u b'mod uniformi bis-soluzzjoni ta' 2′, 7′-diklorofluworeskein meta l-folja hija osservata taħt dawl ultravjola. Il-faxxa tal-alkoħol alifatiku tista' tiġi identifikata permezz ta' allinjament mat-tebgħa miksuba mis-soluzzjoni ta' referenza: immarka l-limiti tal-faxxa b'lapes iswed; immarka l-parti ta' barra tal-faxxa tal-alkoħol alifatiku u l-faxxa li tinsab immedjatament fuqha, li hija l-faxxa tal-alkoħol terpeniku, flimkien.
                                 
                                             
                                                Nota 4:
                                             
                                          
                                          
                                             Il-faxxa tal-alkoħol alifatiku u l-faxxa tal-alkoħol terpeniku għandhom jiġu miġbura flimkien minħabba l-migrazzjoni possibbli ta' xi alkoħol alifatiku fil-faxxa tal-alkoħol terpeniku. Eżempju tas-separazzjoni TLC jingħata fil-Figura 1 tal-Appendiċi.
                                          
                                       
                           
                                 5.2.6.
                              
                              
                                 Permezz ta' spatula tal-metall aqla' l-ġell tas-silika fiż-żona mmarkata. Poġġi l-materjal mitħun fin li jkun tneħħa fil-lembut tal-filter (3.7). Żid 10 ml ta' kloroform sħun, ħawwad sew bl-ispatula tal-metall u ffiltra taħt vakwu, u iġbor il-filtrat fil-flask koniku (3.8) imwaħħal mal-lembut tal-filtrazzjoni.
                                 Aħsel ir-residwu fil-flask tliet darbiet bl-eteru tal-etil (madwar 10 ml kull darba) u iġbor il-filtrat fl-istess flask imwaħħal mal-lembut. Evapora l-filtrat għal volum ta' 4 sa 5 ml, ittrasferixxi s-soluzzjoni residwa għat-tubu tat-testijiet ta' 10 ml imwieżen qabel (3.9), evaporah sakemm jinxef permezz ta' sħana ħafifa fi fluss ħafif ta' nitroġenu, imbagħad erġa' żid permezz ta' ftit qatriet ta' aċeton, erga' evapora sakemm jinxef, poġġi ġo forn ta' 105 °C għal madwar 10 minuti imbagħad ħalli joqgħod fid-dessikatur u iżen.
                                 Ir-residwu fit-tubu tat-testijiet huwa magħmul mill-frazzjoni alkoħolika.”
                              
                           
               
                     (5)
                  
                  
                     Il-punt 5.4.4 jinbidel b'li ġej:
                     “5.4.4.   Identifikazzjoni tal-quċċata.
                     
                     L-identifikazzjoni tal-qċaċet individwali ssir skont il-ħinijiet ta' retenzjoni u bi tqabbil mat-taħlita standard TMSE, analizzata taħt l-istess kundizzjonijiet.
                     Eżempji ta' kromatogramma tal-frazzjoni alkoħolika ta' żejt taż-żebbuġa raffinat jintwerew fil-Figuri 2 u 3 tal-Appendiċi.”
                  
               
                     (6)
                  
                  
                     L-Appendiċi jinbidel b'li ġej:
                     
                        “Appendiċi
                        
                           Eżempju ta' separazzjoni TLC u eżempji ta' kromatogramma
                        
                        
                           Figura 1
                        
                        
                           Platt tal-kromatografija b'saff irqiq tal-frazzjoni li ma tistax tiġi ssapunifikata miż-żejt taż-żebbuġa elwit bl-eteru tal-eżan/etiliku (65/35)
                        
                        
                           Figura 2
                        
                        
                           Kromatogramma tal-frazzjoni alkoħolika ta' żejt taż-żebbuġa raffinat
                        
                        
                           Figura 3
                        
                        
                           Alkoħol alifatiku u triterpreniku ta' żejt taż-żebbuġa raffinat u ta' żejt taż-żebbuġa wara t-tieni ċentrifugazzjoni